Document ID: 32008R0606

KOMISIJAS REGULA (EK) Nr. 606/2008
(2008. gada 26. jūnijs),
ar kuru groza Regulu (EK) Nr. 831/2002, ar ko Padomes Regulu (EK) Nr. 322/97 par Kopienas statistiku īsteno attiecībā uz konfidenciālu datu pieejamību zinātniskiem nolūkiem
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1997. gada 17. februāra Regulu (EK) Nr. 322/97 par Kopienas statistiku (1) un jo īpaši tās 17. panta 2. punktu un 20. panta 1. punktu,
tā kā:
(1)
Komisijas Regulā (EK) Nr. 831/2002 (2) paredzēti nosacījumi, ar kādiem var piešķirt piekļuvi konfidenciāliem datiem, kas nosūtīti Kopienas iestādei, lai zinātniskos nolūkos varētu iegūt secinājumus statistikas jomā. Tajā norādīti dažādie apsekojumi un datu avoti, uz kuriem tā attiecas.
(2)
Kopumā pētnieku un zinātnieku aprindās pieaug pieprasījums arī pēc piekļuves konfidenciāliem datiem, kas iegūti lauku saimniecību struktūras apsekojumā (FSS), lai tos izmantotu zinātniskos nolūkos. Piekļuve FSS mikrodatiem dotu iespēju zinātniekiem pētīt dažādu individuālo lauku saimniecību raksturlielumu (piemēram, izaudzēto kultūraugu veidi, mājlopi un darbaspēks) sasaisti. Turklāt tas dotu iespēju zinātniekiem uzlabot reģionālos agrovides modeļus un rādītājus, kuru pamatā patlaban ir kopsavilkuma dati. Tāpēc šis apsekojums jāpievieno Regulas (EK) Nr. 831/2002 sarakstam.
(3)
Šajā regulā paredzētie pasākumi ir saskaņā ar Statistikas datu konfidencialitātes nodrošināšanas komitejas atzinumu,
IR PIEŅĒMUSI ŠO REGULU.
1. pants
Regulu (EK) Nr. 831/2002 groza šādi.
1)
Regulas 5. panta 1. punktu aizstāj ar šādu punktu:
“1. Kopienas iestāde var savās telpās piešķirt piekļuvi konfidenciāliem datiem, kas iegūti šādos apsekojumos vai statistikas datu avotos:
-
Eiropas Kopienas Mājsaimniecību panelis,
-
darbaspēka apsekojums,
-
Kopienas jauninājumu apsekojums,
-
profesionālās tālākizglītības apsekojums,
-
izpeļņas struktūras apsekojums,
-
Eiropas Savienības statistika par ienākumiem un dzīves apstākļiem,
-
apsekojums par pieaugušo izglītību,
-
lauku saimniecību struktūras apsekojums.
Tomēr pēc tās valsts iestādes lūguma, kura datus ir sniegusi, nepiešķir piekļuvi šīs iestādes datiem īpaša pētījuma projekta vajadzībām.”
2)
Regulas 6. panta 1. punktu aizstāj ar šādu punktu:
“1. Kopienas iestāde var nodot anonimizētu mikrodatu kopumus, kas iegūti šādos apsekojumos un statistikas datu avotos:
-
Eiropas Kopienas Mājsaimniecību panelis,
-
darbaspēka apsekojums,
-
Kopienas jauninājumu apsekojums,
-
profesionālās tālākizglītības apsekojums,
-
izpeļņas struktūras apsekojums,
-
Eiropas Savienības statistika par ienākumiem un dzīves apstākļiem,
-
apsekojums par pieaugušo izglītību,
-
lauku saimniecību struktūras apsekojums.
Tomēr pēc tās valsts iestādes lūguma, kura datus ir sniegusi, nepiešķir piekļuvi šīs iestādes datiem īpaša pētījuma projekta vajadzībām.”
2. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2008. gada 26. jūnijā

Labels: 19
7
0
6
12
15